laion/Wikipedia-Exotic huggingface dataset:
מגדל דובאי אחד

מגדל דובאי אחד הוא גורד שחקים בדובאי, איחוד האמירויות הערביות, הנמצא בתהליך בנייה. על פי תוכניות הבנייה, יתנשא המגדל לגובה של 711 מטר (2,333 רגל) ויכלול 161 קומות. ובכך הוא יהיה וגורד השחקים הרביעי בגובהו בעולם ומגדל המגורים הגבוה בעולם. במגדל מתוכננות 885 דירות מגורים ובית מלון הכולל 350 חדרים ברמת אירוח של חמישה כוכבים בניית המגדל החלה ביולי 2016 והיא מתוכננת להסתיים בשנת 2023. http://www.dailymail.co.uk/news/article-3185657/Living-high-life-Dubai-build-world-s-highest-residential-tower-2-332-feet.html ערך זה הוא קצרמר בנושא גורדי שחקים ובנושא דובאי. אתם מוזמנים לתרום לוויקיפדיה ולהרחיב אותו.
יורי שפסאי

יורי שפסאי (נולד ב-31 באוגוסט 1986), הוא אתלט ישראלי, 5 פעמים אלוף ישראל (2008-2006, 2010 ו-2011), 5 פעמים סגן אלוף ישראל (2009, 2012, 2015, 2016 ו- 2017), אלוף המכביה השמונה-עשרה (2009) ואלוף המכביה העשרים (2017) ושיאן ישראל (עד גיל 22) בריצת 400 מטר. הוא שותף לשיא ישראל הנוכחי (2016) בריצת שליחים 4x400 מטר. הוא בעל התוצאה הרביעית בטיבה של ישראלי בריצת 400 מטר. שפסאי נולד באוקראינה, לנטליה ולאוניד שפסאי שהיה בצעירותו שחקן כדורגל, והוא הצעיר מבין 2 אחים. הוא עלה עם משפחתו לישראל בשנת 1990. כבר מגיל צעיר התבלט כמהיר בבית ספר, ובגיל 14 החל להתאמן באתלטיקה בקבוצת הפועל גבעת רם בהדרכתו של רומן פרדמן. שפסאי החל את דרכו כאצן בריצת 100 מטר ובריצת 200 מטר, ובגיל 17 כבר הוכתר כאלוף ישראל לנוער ב-200 מטר. בתחרות ליגת נוער שנערכה במרץ 2005 התנסה לראשונה בריצת 400 מטר וניצח בתוצאה של 49.05 שניות. כחודשיים לאחר מכן, בריצתו השנייה קבע את הקריטריון לאליפות אירופה באתלטיקה לנוער בתוצאה של 48.36 שניות. באליפות עצמה, שנערכה בקאונס, ליטא הוא סיים במקום 23 בריצת 400 מטר בתוצאה של 49.10 שניות. באליפות אירופה עד גיל 22 שנערכה בדברצן, הונגריה בשנת 2007 סיים שפסאי במקום 24 בריצת 400 מטר בתוצאה של 48.39 שניות. מחזיק בשיא ישראל (עד גיל 22) בריצת 400 מטר בתוצאה של 47.33 שניות (2008) שותף לשיא ישראל בריצת 4X400 מטר בתוצאה של 3:08.78 דקות, (3 ביוני 2012). בעבר החזיק בשיא ישראל בריצת 300 מטר בתוצאה של 33.91 שניות (עד 2015). ריצת 400 מטר, גביע אירופה, בלגרד 2010 ריצת 4x400 מטר, גביע אירופה, ריקיוויק 2011 ריצת 4x400 מטר, גביע אירופה, בלגרד 2010 נבחרת השליחים לאחר שבירת שיא ישראל בריצת 4x400 מטר, בוסניה 2009. מימין: יורי שפסאי, גרמן פלורנץ, טרס שצרנקו, גיל שלג יורי שפסאי (מימין) צועד לזינוק 400, אליפות אירופה לנוער, קאונס 2005 יורי שפסאי (מסלול 4) מזנק בריצת מ-400 מטר אליפות אירופה לנוער, קאונס 2005 מנצחי 400 מטר, באליפות ישראל 2015, מימין: ?(אתלט זר), איתי שמיר, דונלד סנפורד, ?(אתלט זר), יורי שפסאי מדיה וקבצים בנושא יורי שפסאי בוויקישיתוף יורי שפסאי באתר איגוד האתלטיקה(הקישור אינו פעיל), באתר (www.iaa.co.il) רשימת 50 הטובים ביותר בישראל בכל הזמנים בריצת 400 מטר, באתר (www.iaa.co.il) שיאי ישראל עד גיל 22 באתלטיקה קלה, באתר (www.iaa.co.il) ניר שועלי, ביום שהשגנו את ג'מייקה: נבחרת השליחים רוצה לשחזר את ההיסטוריה עם יורי שפסאי, באתר nrg‏, 14 ביולי 2011 שיא ישראל עד גיל 22 שיא ישראל בעבר, נשבר בשנת 2015 תוצאות רשמיות, אליפות אירופה באתלטיקה לנוער, קאונס 2005
עונת 2015/2016 בליגת העל בכדורסל

עונת 2015/2016 בליגת העל בכדורסל הייתה העונה ה-62 של תחרות הכדורסל הבכירה בישראל והעונה ה-16 של ליגת העל. מספר הקבוצות היה 12. לאחר הסיבוב השלישי שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לפיינל פור. על ניצחון במשחק הוענקו שתי נקודות ונקודה בודדת הוענקה על ההפסד במשחק. בעונה זו הצטרפה לליגה מכבי קריית גת שהפעילה מהליגה הלאומית. העונה הסדירה החלה ב-12 באוקטובר 2015 והסתיימה ב-15 במאי 2016. העונה הסתיימה במשחקי הגמר בהם מכבי ראשון לציון ניצחה בכך היא זכתה באליפות בפעם הראשונה בתולדות המועדון. עירוני נס ציונה ירדה לליגת המשנה. מכבי תל אביב לא עלתה לגמר שנתיים ברציפות דבר שלא קרה לה מעולם ולראשונה מזה 50 שנה שהיא לא לוקחת אליפות שנתיים ברציפות, ולראשונה מאז עונת 2007/2008 מכבי תל אביב לא סיימה את העונה הסדירה במקום הראשון. קבוצות ליגת העל   הפועל אילת מכבי חיפה מכבי קריית גת בני הרצליה הפועל חולון הפועל ירושלים הפועל תל אביב מכבי תל אביב עירוני נס ציונה מכבי ראשון לציון עירוני נהריה מכבי אשדוד/באר טוביה דריל מונרו ממכבי ראשון לציון נבחר לשחקן העונה. ויל קלייברן מהפועל חולון היה מלך הסלים עם 20.9 סלים למשחק. רביב לימונד מהפועל תל אביב היה מלך הסלים הישראלי עם 14.9 סלים למשחק אלאדה אמינו מהפועל אילת היה מלך הריבאונדים עם 9.9 ריבאונדים למשחק אור סולומון ממכבי אשדוד היה מלך הריבאונדים הישראלי עם 7.1 ריבאונדים למשחק גל מקל ממכבי תל אביב היה מלך האסיסטים עם 7.4 אסיסטים למשחק גביע המדינה בכדורסל 2015/2016 גביע ווינר בכדורסל 2015/2016 מידע מאתר מנהלת הליגה
מונטה סולארו

מונטה סולארו (באיטלקית: Monte Solaro) הוא הר באי קאפרי במחוז קמפניה שבאיטליה. גובהו 589 מטרים מעל פני הים, והוא הנקודה הגבוהה ביותר באי. מסלע ההר הוא אבן גיר בדומה ליתר חלקי האי. באזור ההר כ-900 מינים של צמחים, ובהם, בראש הפסגה עצי קטלב, אברש, ערער והדס, ובמורדות ההר, עצי תות, דפנה, אלת המסטיק, ועצי אורן. בראש ההר חיה אוכלוסייה של בזים נודדים. העלייה להר אפשרית באמצעות שבילים, או באמצעות רכבל כיסאות מאנאקפרי. מנקודה סמוכה לתחנת הרכבל העליונה, ניתן לראות את שלושת סלעי הפאראגליוני(באיטלקית faraglioni) בים. בראש ההר מספר שבילי הליכה למטיילים, בדרגות קושי שונות. כמו כן, על הפסגה שרידי מצודת סנטה מריה (Eremo di Santa Maria a Cetrella) שנבנתה בתקופת נפוליאון, ובית קפה וגלידריה עם מרפסת תצפית נופית. מדיה וקבצים בנושא מונטה סולארו בוויקישיתוף Absolut Italia, פארגליוני, שלושת סלעי הגלויה של קאפרי, באתר Absolut Viajes, ‏2009-08-28 Absolut Italia, פארגליוני, שלושת סלעי הגלויה של קאפרי, באתר Absolut Viajes, ‏2009-08-28
פורום 66

פורום 66 (בסינית: 市府恒隆广场) הוא מתחם מגדלי תאומים בעיר שניאנג, סין. המתחם מורכב משני גורדי שחקים; מגדל 1, אשר גובהו 384 מטרים (1,260 רגל) והוא מכיל 76 קומות ומגדל 2 אשר מתנשא לגובה של 351 מטר (1,152 רגל) וכולל 68 קומות. בניית המגדלים החלה בשנת 2008 והסתיימה בשנת 2015. הבניינים נבנו על ידי חברת היזמות Hang Lung Properties ושמם (66) זהה לפרויקטים נוספים של היזמים דוגמת פלאזה 66. מדיה וקבצים בנושא פורום 66 בוויקישיתוף אתר האינטרנט הרשמי של פורום 66 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
נואל ברקוביץ'

נוּאל ברקוביץ' (נולדה ב-2 במרץ 1995) היא שחקנית ישראלית. ברקוביץ' נולדה בהרצליה, ליוליה שמאלוב-ברקוביץ' ולחזי ברקוביץ'. בילדותה ניגנה בפסנתר ואף הופיעה ברסיטלים. למדה בבית הספר היסודי א. ד. גורדון, במגמת מחול ומוזיקה. ב-2013 סיימה את לימודיה בבית הספר התיכון ראשונים, במגמת תיאטרון. בגיל 16 הגיעה ברקוביץ' לכנסת, שם כיהנה אמה כחברת הכנסת, ובמקום היה נוכח צוות צילום של הערוץ הראשון. ברקוביץ' אמרה משהו למצלמה, וחברתה של אמה אמרה לה שהיא רוצה לעשות ממנה כוכבת. היא התקבלה לסוכנות ADD, ובאמצעות הסוכנות השיגה את התפקיד הגדול הראשון שלה, כשכיכבה בתור שביט ונטורה בסדרה הקומית "המופע של שביט ונטורה" בערוץ דיסני. בשנים 2013–2015 שירתה בצה"ל בקריה. באוקטובר 2021 קיבלה תואר ראשון בממשל ובמשפטים מהמרכז הבינתחומי הרצליה. תפקידה הראשון של ברקוביץ' בטלוויזיה היה בשנת 2007, בעונה השנייה של תוכנית האירוח "שיחה צפופה" ששודרה בערוץ ניקלודיאון. בשנת 2012 החלה לשחק בתפקיד ראשי בסדרת הקומית לילדים "המופע של שביט ונטורה" בערוץ דיסני, בתפקיד שביט ונטורה. בשנים 2012–2013 שיחקה בתפקיד משני למשך שתי עונות בסדרת הילדים והנוער בערוץ דיסני, "יומני החופש הגדול" בתפקיד דנה. בשנת 2015 נכללה ברקוביץ' ברשימת "הכוכבים המבטיחים של 2015" של המגזין "פנאי פלוס". באותה שנה החלה לשחק בעונתה השנייה של סדרת הנוער של ערוץ הילדים בYes "שוברי גלים" בתפקיד דפני. ב-2016 לוהקה לסרט "כמעט מפורסמת", ובאותו חודש החלה להצטלם אליו. הסרט מתבסס על סדרת ספרים בעלת אותו השם שכתבה מיכל בכר. באותה שנה השתתפה בסדרת הנוער "פלאשבק". בנוסף לקריירת המשחק של ברקוביץ', היא גם השתתפה במספר פרסומות לשירותי בריאות כללית, ישראל פלוס השקה של ערוץ 9, וקמפיין תיירות ישראל בערוץ האופנה. בשנת 2017 היא שיחקה בסדרה "אחותי קפצה כיתה". באוגוסט 2021 יצא לאקרנים הסרט "שמלת השבת של חנה'לה" בו גילמה את גילי. ברקוביץ' היא בתה של חברת הכנסת לשעבר יוליה שמאלוב-ברקוביץ'. בשנים 2013–2020 הייתה בזוגיות עם הכדורגלן דור מיכה. נואל ברקוביץ', ברשת החברתית פייסבוק נואל ברקוביץ', ברשת החברתית אינסטגרם נואל ברקוביץ', במיזם "אישים" לתיעוד היצירה הישראלית נואל ברקוביץ', במסד הנתונים הקולנועיים IMDb (באנגלית) נואל ברקוביץ', באתר "אידיבי", מאגר הידע העברי לקולנוע ישראלי ועולמי סמדר שיר, המופע של נואל, באתר "ידיעות אחרונות", 25 בנובמבר 2016 רז שכניק, עולה כיתה, באתר "ידיעות אחרונות", 26 בדצמבר 2019 נואל ברקוביץ', במיזם "אישים" לתיעוד היצירה הישראלית אלקנה שור, ערוץ הכנסת: נואל ברקוביץ' היא כוכבת הילדים הבאה, באתר nrg‏, 2 ביוני 2012 נורית דברת, ‏"אלה שהרסו את התדמית שלי, ישלמו על זה, באתר גלובס, 1 ביוני 2010 Nuel Barkovich / נואל ברקוביץ', באתר www.add-ca.com (ארכיון) מיכל טראוריג, רעות מתתיהו־ארגון, בתופים ובמחולות: הכוכבים המבטיחים של 2015, במדור "פנאי פלוס" באתר ynet‏, 24 במאי 2015 https://www.instagram.com/p/CVPp2hHo7z7/ מירב קריסטל, אסי עזר ומייקל לואיס ינחו בניקלודיאון, באתר ynet, 18 באפריל 2007 גלי פיאלקוב, עכבר העיר אונליין, המופע של שביט ונטורה: נא להרחיק את הילדים, באתר הארץ, 31 במאי 2012 גלי פיאלקוב, עכבר העיר אונליין, יומני החופש הגדול: כיף קליל לסוף הקיץ, באתר הארץ, 20 באוגוסט 2012 פרסום ראשון: הסרט החדש של נואל ברקוביץ' Nuel Barkovich / נואל ברקוביץ', באתר www.add-ca.com (ארכיון) ‏נעים להכיר: נואל ברקוביץ' – הצמודה של דור מיכה, באתר ספורט1, 14 בספטמבר 2015 ערן סויסה, כוכבת הילדים וכוכב הכדורגל נפרדו, באתר ישראל היום, 30 באפריל 2020
קהילת אורות התורה

קהילת אורות התורה היא מרכז רוחני ציוני דתי-חרדי בשכונת אורות התורה בעיר בת ים, בראשות הרב דוד חי הכהן. מוסדות הקהילה כוללים: ישיבה גבוהה, ישיבה תיכונית, ישיבה קטנה, אולפנה, תלמודי תורה וגני ילדים. בסוף שנות השבעים נשלח הרב דוד חי הכהן על ידי רבו, הרב צבי יהודה הכהן קוק לבת ים. הרב הכהן החל את דרכו בבת ים בצריף בשכונת באבוב בעיר, שם התחיל לבנות קהילה וגם לקרב רחוקים. בשנת ה'תש"ם הונחה אבן פינה לבית כנסת, שאותו סיימו לבנות כעבור ארבע שנים, שנקרא בשם "אורות התורה", על שם ספרו של הרב אברהם יצחק הכהן קוק. הקהילה נמצאת בשכונת אורות התורה ומונה כמה מאות משפחות. בשנת תשנ"ד פתחה הקהילה בבת ים את אולפנת "צביה", סניף של הרשת החינוכית תורנית נעם-צביה. ביסוד האולפנא עומדת משנתו החינוכית של הרב צבי יהודה הכהן קוק, שעל שמו קרויה האולפנא. האולפנא היא מוסד תורני ייחודי לבנות המשרת בנות מבת ים, חולון, ראשון לציון, יבנה והסביבה. האולפנה שייכת לחמ"ד. מקים האולפנה וראשה הוא הרב ידידיה זיו. בשנת תשס"ד הקים הרב דוד חי הכהן יחד עם עוד שבעה תלמידים מישיבת מרכז הרב ישיבה גבוהה הנקראת "נתיבות ישראל", בישיבה כ-60 תלמידים. הישיבה ממשיכה את האידאולוגיה של ישיבת מרכז הרב וחלק מהרבנים, כולל הרב דוד חי הכהן, הם בוגרי ישיבה זו. רבנים נוספים בישיבה הם הרב דוד בן פנחס, הרב זאב סלוטין והרב אופיר שירה. בעבר לימד בישיבה הרב חיים זק"ש (נכדו של הרב ניסן זק"ש), כיום ר"מ בישיבה קטנה מורשה. הישיבה מחנכת לשירות בצה"ל, בעיקר דרך מסלול הסדר מרכז. עם הזמן הקימה הקהילה גני ילדים ובית ספר יסודי ממלכתי דתי לבנים ובנות (בהפרדה) בעיר אשר גם הם קרויים "אורות התורה". בשנת תשס"א קמה חטיבת ביניים, ובשנת הלימודים תשס"ח הפכה להיות חלק מישיבת בני עקיבא אדר"ת בעיר. בשנת תש"ע חטיבת הביניים שינתה את מסלולה למסלול ישיבה לצעירים שלומדים בה לימודי קודש מוגברים ולימודי חול ברמה רגילה. בשנת תשס"ז הקימה הקהילה בית כנסת נוסף בבת ים, "אור חדש", הממוקם מעל בית הספר היסודי "אורות התורה" והסמוך לבנייני קהילת "אורות התורה". אתר האינטרנט הרשמי של קהילת אורות התורה אתר קהילת אורות התורה משה אופנהיים, ככה בונים קהילה, באתר ערוץ 7, 9 בדצמבר 2004 אתר אולפנת בת ים
קניון דובאי

קניון דובאי הוא הקניון החמישי בגודלו בעולם (מבחינת שטח כולל), הנמצא בעיר דובאי באיחוד האמירויות הערביות ומתפרש על שטח של 1.1 מיליון מטרים רבועים. הקניון מכיל כ-1,200 חנויות, שוק זהב מקורה, מרכז החלקה על הקרח, מפל מלאכותי, אקווריום גדול ופארק שעשועים. הקניון בתהליך הרחבה של עוד כ-93,000 מטרים רבועים, ובכך ישבור את השיא שיצר בעצמו, כל זאת כדי להגיע למצב בו יוכל להכיל עד 100 מיליון מבקרים בשנה באופן תאורטי. עלותו של הקניון נכללת בחישוב עלות כל מתחם העיר התחתית (באזור הבניין הגבוה בעולם הנמצא צמוד לקניון - בורג' ח'ליפה), והיא עומדת בסך הכל על כ-20 מיליארד דולר. בנייתו של הקניון נמשכה יותר מארבע שנים. האקווריום בקניון קניון דובאי מבחוץ קניון האמירויות קניון איראן מדיה וקבצים בנושא קניון דובאי בוויקישיתוף אתר האינטרנט הרשמי של קניון דובאי (באנגלית ובערבית) קניון דובאי, ברשת החברתית פייסבוק קניון דובאי, ברשת החברתית אקס (טוויטר) קניון דובאי, ברשת החברתית אינסטגרם אתר הקניון עשרת הקניונים הגדולים בעולם (הקישור אינו פעיל, 8 באוקטובר 2020) Dubai Mall - The Worlds Largest Shopping Mall FAQ » The Dubai Mall, the dubai mall
אוליבר וג'יימס פלפס

האחים ג'יימס אנדרו פלפס ואוליבר מרטין ג'ון פלפס (באנגלית: James Andrew Eric Phelps and Oliver Martyn John Phelps; נולדו ב-25 בפברואר 1986) הם תאומים זהים בריטים ושחקנים הידועים בעיקר בשל גילומם של פרד וג׳ורג׳ ויזלי בסדרת סרטי הארי פוטר. ג'יימס ואוליבר פלפס נולדו למרטין וסוזן פלפס בסאטון קולפילד שבאזור ברמינגהם, אנגליה. הם למדו בבית הספר היסודי ליטל סאטון ובתיכון על שם ארתור טרי. כיום, לשניים פודקאסט משותף הנקרא "Normal not normal". בנוסף הם מנחים תוכנית טיולים באמאזון פריים. במהלך התוכנית הם נפגשים עם שחקנים (חלקם שיחקו איתם בהארי פוטר) ועם אנשים מוכרים אחרים ומטיילים ברחבי העולם (בין היתר באיסלנד, אוסטריה ואירלנד). בשנת 2000, בהיותם בני 14, ניגשו להשתתף באודישן פתוח לתפקידיהם של התאומים פרד וג׳ורג׳ ויזלי לסרט הארי פוטר ואבן החכמים. למרות שלא היה להם ניסיון קודם במשחק, לאחר שישה אודישנים נבחרו לתפקידים של פרד וג'ורג' ויזלי, אותם המשיכו לגלם גם ביתר הסרטים. האחים גם היו מעורבים בתערוכה של הארי פוטר; הם היו נוכחים בעת פתיחתה הרשמית ב 2009 בשיקגו ומאז המשיכו לעקוב אחרי סיוריה בערים ומדינות שונות כדי לקדם אותה. בחודש ינואר 2014, השתתפו בחגיגת הארי פוטר באורלנדו, עם שחקנים אחרים בהארי פוטר שאליהם התחברו במהלך סדרת הסרטים: אוונה לינץ' (לונה לאבגוד), מתיו לואיס (נוויל לונגבוטום) ודבון מוריי (שיימוס פיניגאן). ב-2022 התאחדו התאומים פלפס והקאסט המקורי של הארי פוטר, ביניהם דניאל רדקליף, רופרט גרינט ואמה ווטסון במסגרת ספיישל האיחוד הארי פוטר: בחזרה להוגוורטס. השניים השתתפו בסרטים וסדרות כגון בריטניה (קאלום ופינלי אנדרסון), האויב האויב הכי גדול, דני וגן החיות האנושי, המלך של החנונים והאויב הכי גדול. בשנת 2021 שיחקו בסרט אתמול בלילה בסוהו של הבמאי אדגר רייט. מדיה וקבצים בנושא אוליבר וג'יימס פלפס בוויקישיתוף אתר האינטרנט הרשמי של אוליבר וג'יימס פלפס (באנגלית) אוליבר וג'יימס פלפס, ברשת החברתית אינסטגרם ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דיוויזיית הפאנצר ה-15 (ורמאכט)

דיוויזיית הפאנצר ה-15 הייתה דיוויזיה משוריינת של הורמאכט במהלך מלחמת העולם השנייה. הדיוויזיה נלחמה בצפון אפריקה כחלק מקורפוס אפריקה, והשתתפה במערכה בצפון אפריקה ובמערכה בתוניסיה. הדיוויזיה הוקמה ב-11 בנובמבר 1940 על בסיס הדיוויזיה ה-33 שהוסבה לדיוויזיית פאנצר, והועמדה תחת פיקוד פרידריך קיהן, שהוחלף ב-21 במרץ 1941 על ידי היינריך פון פריטוויץ אונד גאפרון. באפריל 1941 נשלחה הדיוויזיה לצפון אפריקה כחלק מקורפוס אפריקה. ב-13 באפריל 1941 מונה הנס-קרל פון אזבק למפקד הדיוויזיה, אולם הוא נפצע קשה כחודש לאחר מכן בקרב ליד טוברוק, וולטר נוימן-זילקוב החליפו. ב-9 בדצמבר 1941 מונה גוסטב פון פרסט למפקד הדיוויזיה, וב-28 במאי 1942 החליפו אדוארד קרזמן. ב-15 ביולי 1942 מונה היינץ פון ראנדו למפקד הדיוויזיה, וב-25 באוגוסט 1942 חזר גוסטב פון פרסט לפקד על הדיוויזיה. הדיוויזיה לחמה בקרבות השונים בזירה, ובכלל זה בקרב אל עלמיין הראשון ובקרב אל עלמיין השני. ב-11 בנובמבר 1942 מונה ויליבאלד בורוביץ למפקד הדיוויזיה, ופיקד עליה במהלך הנסיגה לתוניס. לאחר נחיתת בעלות הברית בצפון אפריקה, נשלחה הדיוויזיה לתוניס, שם לחמה כחלק מארמיית הפאנצר החמישית במהלך המערכה בתוניסיה, ובכלל זה בקרב מעבר קסרין. ב-13 במאי 1943 נכנעו שרידי הדיוויזיה, יחד עם כל כוחות הציר לבעלות הברית. על אף שהדיוויזיה לא הוקמה מחדש, הקימו שרידי הדיוויזיה שהיו מאושפזים בבתי חולים באירופה, את דיוויזיית הפאנצרגרנדיר ה-15 שלחמה בסיציליה ובאיטליה. פרידריך קיהן (11 בנובמבר 1940 - 21 במרץ 1941) היינריך פון פריטוויץ אונד גאפרון (21 במרץ 1941 - 10 באפריל 1941) מקסימיליאן פון הרף (10 באפריל 1941 - 13 באפריל 1941) הנס-קרל פון אזבק (13 באפריל 1941 - 13 במאי 1941) מקסימיליאן פון הרף (13 במאי 1941 - 16 ביוני 1941) ולטר נוימן-זילקוב (16 ביוני 1939 - 6 בדצמבר 1941) ארווין מני (6 בדצמבר 1941 - 8 בדצמבר 1941) גוסטב פון ורסט (9 בדצמבר 1941 - 28 במאי 1942) אדוארד קרזמן (28 במאי 1942 - 15 ביולי 1942) היינץ פון ראנדו (15 ביולי 1942 - 25 באוגוסט 1942) גוסטב פון ורסט (25 באוגוסט 1942 - 11 בנובמבר 1942) ויליבאלד בורוביץ (11 בנובמבר 1942 - 13 במאי 1943) Martin Windrow, The Panzer Divisions, UK: Osprey Publishing, 1972. מדיה וקבצים בנושא דיוויזיית הפאנצר ה-15 בוויקישיתוף אודות הדיוויזיה באתר Axis History. אודות הדיוויזיה באתר Feldgrau. דיוויזיית הפאנצר ה-15 באתר lexikon-der-wehrmacht (בגרמנית)
עונת 1958 בגביע אירופה לאלופות בכדורסל

עונת 1958 בגביע אירופה לאלופות בכדורסל הייתה העונה הראשונה של התחרות האירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-22 בפברואר 1958 ותחרות הסתיימה ב-19 ביולי 1958. בתחרות השתתפו 23 קבוצות. התחרות הסתיימה בניצחון של סק"א ריגה, אלופת ברית המועצות. בשלב המוקדם, הקבוצות חולקו ל-4 בתים: בית צפון-מזרח אירופה - 4 קבוצות בית מרכז אירופה - 6 קבוצות בית דרום-מזרח אירופה - 8 קבוצות בית דרום-מערב אירופה - 5 קבוצות מכל בית העפילו לרבע הגמר שתי קבוצות. ריאל מדריד לא התייצבה למשחקי חצי הגמר עקב כך ששלטונות ספרד לא נתנו אישור לקבוצה לנסוע לברית המועצות. מכבי תל אביב השתתפה במשחקי הקדם של בית דרום מזרח אירופה. היא הפסידה לסטיאווה בוקרשט 84-65 ו-63-61. פירוט התוצאות תיאור מפורט של משחק הגמר
יחסי ספרד–קטר

יחסי ספרד–קטר הם היחסים הדיפלומטיים הרשמיים והמלאים שבין ממלכת ספרד למדינת קטר. קטר מחזיקה שגרירות במדריד. וספרד מחזיקה שגרירות בדוחה. היחסים הדיפלומטיים בין קטר לספרד כוננו ב-22 בדצמבר 1992. כאשר היחסים כוננו, האינטרסים הקטריים לספרד נוהלו בצרפת והאינטרסים הספרדיים לקטר נוהלו בערב הסעודית, בכל אחת מהמדינות ישב שגריר לא תושב. ספרד וקטר נוטות לשמור ולשמר את יחסיהן חמים וטובים, הן מבחינה פוליטית, הן מבחינה כלכלית והן מבחינה תרבותית. מלך ספרד דאז חואן קרלוס הראשון ביקר בקטר בשנת 1980. המלך שב פעמיים לקטר, פעם אחת באוקטובר בשנת 2003, ופעם שנייה באפריל בשנת 2006. השיבה הראשונה של מלך ספרד לקטר הוקדשה לפתיחת שגרירות ספרד בדוחה, ב-23 באוקטובר 2003. בתגובה לכך נסע אמיר קטר דאז, חמד בן ח'ליפה אאל ת'אני, טס לספרד כדי להיות נוכח בפתיחתה של שגרירות קטר במדריד בשנת 2004. מ-2004 ואילך היחסים בין ספרד לקטר נהיו מקורבים מאוד ולספרד וקטר נהיו דעות משותפות, ספרד וקטר עוסקות יחדיו לאו דווקא במזרח התיכון אלא גם בהרבה נושאים שונים ומגוונים. אמיר קטר שב לספרד פעם אחת נוספת בשנת 2011. יחסי המסחר בין קטר לספרד טובים, אך הם גרועים יחסית למדינות אחרות באיחוד האירופי. ספרד שולטת ב-3% מייצוא האיחוד האירופי לקטר (מקום שביעי), הרבה מאחורי: גרמניה (27%), בריטניה (23%), צרפת (18%) ואיטליה (12%). עם זאת, ספרד מייבאת הרבה סחורה מקטר ביחס למדינות אחרות באיחוד, ספרד נמצאת מאחורי בריטניה ואיטליה בלבד הן עם 30% ו-16% בהתאם. בשנת 2013 חלה עלייה גדולה בייבוא של ספרד מקטר וירידה חדה בייבוא של קטר מספרד, קטר מייצרת מוצרים הכרחיים דוגמת שמנים וגז טבעי, וספרד מייצרת מוצרים שממילא ומילא קיימים בשוק המזרח תיכוני. קטר היא הספק השלישי בגודלו של גז טבעי בספרד (אחרי אלג'יריה וניגריה) והמקום הנ"ל מעיד על החשיבות של האספקה הקטרית לספרד. מגמה זו לא תרד בטווח השנים הקצר (לפחות עד 2030). הייצוא העיקרי של ספרד לקטר הוא בעיקר מינרלים למיניהם. Recomendación de viaje para Catar Embajada de España en Catar Ficha de Catar
גוסטב פון ורסט

גוסטב פון ורסט (בגרמנית: Gustav von Vaerst;‏ 19 באפריל 1894 – 10 באוקטובר 1975) היה מפקד בכיר בוורמאכט שפיקד על כוחות במלחמת העולם השנייה והיה מפקד ארמיית הפאנצר החמישית. פון ורסט נולד ב-19 באפריל 1894 במיינינגן, שהשתייכה לאימפריה הגרמנית, למשפחת אצולה ותיקה מוסטפאליה. אביו גוסטב פון ורסט, היה וטרינר מומחה, ולאחר מכן היה פרופסור באוניברסיטת מינכן. בשנת 1912 התגייס לצבא הגרמני הקיסרי, והצטרף לרגימנט ההוסרים ה-14 (נסיכות הבוחר מהסן ה-2). במהלך מלחמת העולם הראשונה לחם פון ורסט עם חטיבת הפרשים ה-22, שהייתה חלק מדיוויזיית הפרשים ה-3, וב-18 באפריל 1917 הועלה לדרגת אובר-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה נשאר פון ורסט ברייכסווהר, ומילא בו תפקידי פיקוד ומטה. בשנת 1924 הועלה לדרגת ריטמייסטר, וב-1 בפברואר 1934 הועלה לדרגת מיור. באוגוסט 1935 הועלה פון ורסט לדרגת אוברסט לויטננט, ובאוקטובר אותה שנה מונה למפקד הגדוד ה-2 ברגימנט הרובאים ה-2. בינואר 1938 מונה למפקד רגימנט הרובאים ה-2, ובאוגוסט 1938 הועלה לדרגת אוברסט. באוגוסט 1939 מונה פון ורסט למפקד חטיבת הרובאים ה-2, שהייתה חלק מדיוויזיית הפאנצר ה-2. עם פרוץ המלחמה היה פון ורסט מפקד חטיבת הרובאים ה-2, שהייתה חלק מדיוויזיית הפאנצר ה-2, ופיקד עליה במהלך הפלישה לפולין. במהלך המערכה על צרפת לחם פון ורסט עם החטיבה שבפיקודו כחלק מדיוויזיית הפאנצר ה-2 במסגרת הקורפוס ה-19, ועל פעולותיו בקרבות קיבל ב-30 ביוני 1940 את עיטור צלב האבירים של צלב הברזל. במהלך הקרב על יוון לחם פון ורסט עם החטיבה כחלק מדיוויזיית הפאנצר ה-2 במסגרת הקורפוס ה-18, ואף השתתף בכיבוש סלוניקי. במאי 1941 מונה פון ורסט למפקד בית הספר לרכיבה בקרמפניץ, וב-1 בספטמבר 1941 הועלה לדרגת גנרל מיור. ב-9 בדצמבר 1941 מונה פון ורסט למפקד דיוויזיית הפאנצר ה-15, וב-28 במאי 1942 נפצע במהלך הקרבות. ב-25 באוגוסט 1942 חזר פון פרסט לפקד על דיוויזיית הפאנצר ה-15, וב-25 באוגוסט מונה בנוסף למפקד קורפוס אפריקה עד ה-17 בספטמבר. ב-11 בנובמבר 1942 חזר פון ורסט לגרמניה, והועלה לדרגת גנרל לויטננט. ב-28 בפברואר 1943 מונה למפקד ארמיית הפאנצר החמישית, וב-1 במרץ הועלה לדרגת גנרל חיל השריון. פון ורסט פיקד על הארמייה עד לכניעת כוחות הציר בצפון אפריקה, ב-13 במאי 1943. פון ורסט שוחרר מהשבי בשנת 1947. לאחר שחרורו התגורר פון ורסט בשטוקהיים עד למותו ב-10 באוקטובר 1975. מדיה וקבצים בנושא גוסטב פון ורסט בוויקישיתוף גוסטב פון ורסט באתר lexikon-der-wehrmacht (בגרמנית)
מיקאת

מיקאת (בערבית: ميقات) הוא מקום בו מוסלמים העולים לרגל לעשות את החג' או את העומרה נדרשים להחליף את בגדיהם לבגדי האחראם. אפשר לעשות זאת קודם אך זאת הנקודה האחרונה, משם ואילך אי אפשר להמשיך למכה בלי החלפת הבגדים והתקדשות. על פי המסורת המוסלמית, חמש נקודות המיקאת נקבעו על ידי הנביא מוחמד בעצמו. מלבד החלפת הבגדים, במעבר במיקאת נדרש העולה לרגל לומר את ה-"נייה", הכוונה, האם הוא מתכוון לבצע חג' או עומרה ומתחילים לומר את ה-"תלבייה" :"לפקודתך, לפקודתך אין לך שותף". את התלבייה אומרים עד אשר רואים את מכה באופק, אז מפסיקים. ששת המיקומים של המיקאת הם: ד'ו אל-חליפה (ذو الحليفة) - משמש את עולי הרגל המגיעים מאזור העיר מדינה. ג'וחפה (الجحفة) באזור ראבע' (رابغ) - משמש את עולי הרגל המגיעים מאזור סוריה. קרן אל-מנאזל (قرن المنازل) - משמש את עולי הרגל מאזור נג'ד (מרכז ערב הסעודית, אזור ריאד בין היתר). ילמלם (يلملم) - משמש את עולי הרגל המגיעים מאזור תימן. ד'את ערק (ذات عرق) - משמש את עולי הרגל המגיעים מאזור עיראק. לגבי עולים לרגל המתחילים את המצווה מתוך העיר מכה עצמה, המיקאת עבורם הוא מקום מגוריהם. אם הם מתכוונים לבצע את העומרה עליהם להתחיל במיקאת א-תנעים (التنعيم). מיקאת ד'ו אל-חליפה אל-ג'וחפה ילמלם מדיה וקבצים בנושא מיקאת בוויקישיתוף Ismail Buyukcelebi, Living in the Shade of Islam, Tughra Books, 2005, 236-264.
הנס שמידט

גנרל הנס שמידט (בגרמנית: Hans Schmidt;‏ 28 באפריל 1877 – 5 ביוני 1948) היה מפקד בכיר בוורמאכט שפיקד על כוחות במלחמת העולם השנייה. שמידט נולד ב-28 באפריל 1877 באולם, שהשתייכה לאימפריה הגרמנית. בשנת 1895 התגייס לצבא הגרמני הקיסרי, והצטרף לרגימנט הרגלים ה-121 (וירטמברג ה-3 - וירטמברג הישנה), וב-1 באוקטובר 1912 הועלה לדרגת האופטמן. ב-22 באפריל 1914 מונה שמידט לקצין מטה במטה הכללי, ושם שירת בפרוץ המלחמה. ב-15 בפברואר 1915 הוצב שמידט במטה של הדיוויזיה ה-36, ובאותה שנה מונה למפקד הגדוד ה-3 ברגימנט ה-121. ב-18 באפריל 1917 הועלה לדרגת מיור, וב-30 באוקטובר 1917 מונה לקצין מטה בקורפוס המילואים ה-25. בסוף אוגוסט 1918 הוצב שמידט במטה הדיוויזיה ה-9, ושירת שם עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה הצטרף שמידט לרייכסווהר, ומילא בו תפקידי פיקוד ומטה. ב-20 במרץ 1922 הועלה שמידט לדרגת אוברסט לוטננט, וב-1 בדצמבר 1926 הועלה לדרגת אוברסט. ב-1 במרץ 1928 מונה למפקד רגימנט הרגלים ה-13 (וירטמברג), וב-1 באוקטובר 1929 הועלה לדרגת גנרל מיור. ב-1 במרץ 1930 מונה למפקד אגד הרגלים ה-6 בהנובר, ב-31 בינואר 1931 הועלה שמידט לדרגת גנרל לוטננט, ופרש משירות פעיל. עם פרוץ המלחמה גויס שמידט, ומונה למפקד הדיוויזיה ה-260, שהייתה חלק מהקורפוס ה-25 במסגרת הארמייה השביעית. במהלך המערכה על צרפת פיקד שמידט על הדיוויזיה בתחילה כעתודת ה-OKH, ולאחר מכן כחלק מהקורפוס ה-13 במסגרת הארמייה ה-12. במהלך מבצע ברברוסה פיקד שמידט על הדיוויזיה בתחילה כחלק מהקורפוס הממונע ה-40 במסגרת הארמייה השנייה, ולאחר מכן כחלק מהקורפוס ה-13 במסגרת הארמייה הרביעית, עמו לחם אף במהלך הקרב על מוסקבה. ב-22 בספטמבר 1941 קיבל שמידט את עיטור צלב האבירים של צלב הברזל, וב-1 בינואר 1942 מונה למפקד הקורפוס ה-9, שהיה חלק מארמיית הפאנצר הרביעית במסגרת קבוצת ארמיות מרכז. ב-1 בפברואר 1942 הועלה שמידט לדרגת גנרל חיל הרגלים, וב-6 בדצמבר 1942 הוענק לו עיטור הצלב הגרמני בזהב. ב-31 באוקטובר 1943 פרש שמידט משירות פעיל, וב-24 בנובמבר 1943 קיבל תוספת עלי אלון לעיטור צלב האבירים של צלב הברזל. ב-17 באוקטובר 1944 הוקמה על בסיס המחוז הצבאי ה-5 הארמייה ה-24, והנס שמידט מונה למפקדה. הארמייה הוצבה בדרום גרמניה, ונועדה להגן מפני פלישת בעלות הברית דרך שווייץ. ב-1 במאי 1945 נכנע שמידט בראש כוחות הארמייה לקורפוס האמריקני ה-6 בפיקוד אדוארד ברוקס ונלקח בשבי. שמידט שוחרר מהשבי בשנת 1947. לאחר שחרורו התגורר בעיר שטוטגרט, עד למותו ב-5 ביוני 1948, והוא בן 71 שנים. הנס שמידט באתר lexikon-der-wehrmacht (בגרמנית) שלא מנתה יותר מ-9,000 חיילים